สยามสปอร์ต ผนึก บีอิน ส่งตรงไฮไลต์ 4 ลีกดังพ่วง 2 ถ้วยยุโรป
วันที่ 16 ส.ค.60 บริษัท สยามสปอร์ต ซินดิเคท จำกัด (มหาชน) ตอกย้ำความเป็นผู้นำสื่อกีฬาอันดับหนึ่งของประเทศไทย รุกหนักดิจิทัลผนึกกำลังครั้งสำคัญประกาศเป็นพันธมิตรทางธุรกิจกับ บีอิน สปอร์ต ส่งตรงความมัน สู่คอฟุตบอลชาวไทย กับไฮไลต์ลิขสิทธิ์แท้ฟุตบอล 4 ลีกดัง และ 2 สุดยอดถ้วยยุโรป ตอบสนองทุกความต้องการแบบรวดเร็วทันใจบนเว็บไซต์สยามสปอร์ตเท่านั้น ซึ่งทุกลีกถือเป็นที่สุดแห่งความมันที่คอลูกหนังติดตาม กันอย่างเหนียวแน่น มั่นใจตอบรับไลฟ์สไตล์ของผู้ชมในยุค 4.0 ให้ได้ตามติดอัพเดตไฮไลต์ พร้อมปลุกกระแสฟุตบอลให้คึกคัก, ,โดยเมื่อวันที่ 16 สิงหาคม 2560 ณ โรงแรม โซ โซฟิเทล แบงค็อก ได้มีการจัดงานแถลงข่าวอย่างเป็นทางการในการจับมือพันธมิตรทางธุรกิจระหว่าง บริษัท สยามสปอร์ต ซินดิเคท จำกัด (มหาชน) และ บีอิน สปอร์ต โดยมี นายวิลักษณ์ โหลทอง ประธานกรรมการบริหาร บริษัท สยามสปอร์ต ซินดิเคท จำกัด (มหาชน) พร้อมด้วยผู้ร่วมแถลงข่าว ดร.สรายุทธ มหวลีรัตน์ กรรมการผู้จัดการ บริษัท สยามสปอร์ต ซินดิเคท จำกัด (มหาชน), มร. ไมค์ เคอร์ กรรมการผู้จัดการภูมิภาคเอเชีย บีอิน เอเชีย แปซิฟิก และ นายวรรคสร โหลทอง กรรมการผู้จัดการ บริษัท สยามสปอร์ต ดิจิตอล มีเดีย จำกัด นอกจากนั้นยังมี นายโอฬาร เชื้อบาง รองกรรมการผู้จัดการ บริษัท สยามสปอร์ต ซินดิเคท จำกัด (มหาชน) พร้อมด้วย คอลัมนิสต์ชื่อดัง อาทิ บิ๊กจ๊ะ-สาธิต กรีกุล, บอ.บู๋-บูรณิจฉ์ รัตนวิเชียร์ ฯลฯ และนักฟุตบอลชื่อดัง ร่วมแถลงครั้งนี้, ,ดร.สรายุทธ มหวลีรัตน์ กรรมการผู้จัดการ บริษัท สยามสปอร์ต ซินดิเคท จำกัด (มหาชน) เผยว่า ตลอดมาทางสยามสปอร์ต มุ่งเน้นการตอบไลฟ์สไตล์ของผู้ที่ชื่นชอบกีฬา ด้วยการนำเสนอคอนเทนต์กีฬาทุกประเภทจากทั่วโลกทั้งในประเทศและต่างประเทศ ที่ครบครัน ครอบคลุม รวดเร็ว และน่าเชื่อถือ ผ่านสื่อสิ่งพิมพ์, สื่อวิทยุ-โทรทัศน์ และสื่อออนไลน์ รวมทั้งการจัดอีเวนต์กีฬาต่างๆ ทั้งระดับประเทศและระดับโลกมากมาย จากประสบการณ์ที่ผ่านมากว่าครึ่งศตวรรษ ทำให้สยามสปอร์ตฯ มีคอนเทนต์กีฬา ที่แข็งแกร่งจนก้าวขึ้นเป็นผู้นำด้านสื่อกีฬาประเทศไทย และยังคงก้าวต่อไปอย่างมั่นคงด้วยการปรับตัวเข้าสู่เศรษฐกิจยุคดิจิทัลอย่างเต็มตัว, ,สำหรับการจับมือครั้งนี้จะเป็นการเปิดประสบการณ์ใหม่ที่พิเศษให้กับแฟนบอลชาวไทยทุกคนได้เข้าถึงความสนุก ความมันของฟุตบอลระดับโลก โดยทาง บีอิน สปอร์ต ได้มอบลิขสิทธิ์แท้ไฮไลต์ฟุตบอล 4 ลีกดัง และ 2 สุดยอดถ้วยยุโรป ออกสู่สายตาแฟนบอลต่างประเทศในเมืองไทยให้ได้สัมผัสเข้าถึงอรรถรสของความมันในรูปแบบที่ได้คัดสรรมาโดยเฉพาะ ซึ่งรับชมได้ทางเว็บไซต์สยามสปอร์ต www.siamsport.co.th และในอนาคตจะมีการต่อยอดเพื่อสร้างประสบการณ์ร่วมกับแฟนบอลในรูปแบบต่างๆ ต่อไป ซึ่งถือเป็นการเชื่อมต่อกลุ่มเป้าหมายกับแบรนด์ได้ดียิ่งขึ้น จากศักยภาพและความสำเร็จ, , ,ที่ผ่านมา การร่วมมือกับทาง บีอิน สปอร์ต ครั้งนี้ จะเป็นการตอกย้ำความเป็นผู้นำสื่อกีฬาอันดับหนึ่งของเมืองไทย และยังคงเดินหน้ามุ่งตอบสนองความต้องการของคอกีฬาชาวไทยให้ได้เข้าถึงประสบการณ์ใหม่ๆ ต่อไป, ,นายวรรคสร โหลทอง กรรมการผู้จัดการ บริษัท สยามสปอร์ต ดิจิตอล มีเดีย จำกัด เผยว่า ทางสยามสปอร์ต ดิจิตอล มีเดีย มีความยินดีเป็นอย่างยิ่งที่ได้ร่วมเป็นส่วนหนึ่งในการเป็นพันธมิตรทางธุรกิจกับ บีอิน สปอร์ต ซึ่งเล็งเห็นว่าการร่วมมือในครั้งนี้ จะทำให้แฟนฟุตบอลชาวไทยเข้าถึงฟุตบอลต่างประเทศในรูปแบบของสุดยอดไฮไลต์ผ่านการคัดสรรทุกคอนเทนต์มาอย่างดี โดยรับชมได้จากทุกๆ device ไม่ว่าจะเป็นคอมพิวเตอร์ มือถือและแท็บเล็ต ทุกสถานที่ ทุกเวลา ได้อย่างสะดวกและรวดเร็ว ในคุณภาพระดับ HD ทั้งนี้สามารถรับชมวิดีโอไฮไลต์ฟุตบอลทั้ง 4 ลีกดัง และ 2 สุดยอดถ้วยยุโรป ได้บนเว็บไซต์สยามสปอร์ตที่มีการปรับเปลี่ยนโฉมครั้งใหม่ ซึ่งจะนำไปสู่การเป็น one stop service สำหรับแฟนบอลอย่างแท้จริง และการร่วมมือทางธุรกิจกันครั้งนี้ยังทำให้ทั้งสยามสปอร์ตและบีอิน สปอร์ต สามารถขยายฐานกลุ่มคนที่รักและชื่นชอบฟุตบอลที่มีความหลากหลายในเมืองไทย รวมทั้งยังกระตุ้นให้คนไทยมาชมคอนเทนต์ที่มีลิขสิทธิ์ถูกต้อง ซึ่งถือเป็นการช่วยยกระดับอุตสาหกรรมธุรกิจสื่อดิจิทัลให้ได้มาตรฐาน เชื่อว่าความร่วมมือครั้งนี้จะสร้างสีสันความสนุกให้กับคอกีฬาชาวไทยได้ใกล้ชิดกับกีฬาที่ชื่นชอบมากยิ่งขึ้น และคาดว่า Traffic ของสยามสปอร์ต จะมีอัตราการเติบโตมากขึ้น 20 - 30 %, ,มร. ไมค์ เคอร์ กรรมการผู้จัดการภูมิภาคเอเชีย บีอิน เอเซีย แปซิฟิก เผยว่า จากการที่เราเป็นบริษัทผู้ให้บริการสื่อแบบมัลติแพลตฟอร์ม โดยมีบริการหลักเป็นรายการถ่ายทอดสดการแข่งขันกีฬานัดสำคัญทั่วโลกผ่านช่องระดับพรีเมียม beIN SPORTS และยังเป็นเจ้าของคอนเทนต์แบบเอ็กซ์คลูซีฟมากมาย ทั้งนี้ทางบีอิน สปอร์ต มีความยินดีที่ได้ร่วมเป็นพันธมิตรทางธุรกิจกับสยามสปอร์ต โดยมีเป้าหมายให้แฟนชาวไทยได้ใกล้ชิดกับกีฬาและทีมที่ชื่นชอบ รวมทั้งเพื่อมอบประสบการณ์เหนือระดับให้แฟนบอลชาวไทยได้รับชมฟุตบอลรายการใหญ่ทั่วโลกแบบใกล้ชิด ล่าสุดเราได้เปิดตัว beIN SPORTS CONNECT ซึ่งเป็นแอปพลิเคชันแรกของเมืองไทย ที่สามารถรับชมฟุตบอลแบบถ่ายทอดสดในรูปแบบ Live Streaming นอกจากนี้เราได้มอบที่สุดของไฮไลต์ฟุตบอลระดับโลกอย่าง พรีเมียร์ลีก อังกฤษ, ลาลีกา สเปน, ยูฟ่า แชมป์เปียนส์ ลีก, ยูฟ่า ยูโรปา ลีก, ลีกเอิง ฝรั่งเศส และกัลโช เซเรีย อา อิตาลี มาอยู่บนเว็บไซต์ของสยามสปอร์ต ซึ่งจะเป็นส่วนช่วยเติมเต็มในการรับชมการแข่งขันกีฬาแบบถ่ายทอดสดให้แฟนกีฬาชาวไทยได้สัมผัสความสนุกมากยิ่งขึ้น โดยจากความร่วมมือในครั้งนี้เราเชื่อว่าด้วยศักยภาพความแข็งแกร่งของสยามสปอร์ตในการเป็นผู้นำสื่อกีฬาอันดับหนึ่งของประเทศไทย และมีฐานกลุ่มแฟนกีฬาในเมืองไทยอยู่เป็นจำนวนมากนั้น จะช่วยให้ทางบีอิน สปอร์ต ขยายฐานกลุ่มแฟนกีฬาในเมืองไทยและสามารถที่จะสร้างประสบการณ์ใหม่ๆ ร่วมกันต่อไป, ,แฟนบอลห้ามพลาด ตามติดไฮไลต์ฟุตบอล 4 ลีกดัง และ 2 สุดยอดถ้วยยุโรป ที่สุดพิเศษได้ที่นี่ เริ่มรับชมได้ตั้งแต่วันนี้เป็นต้นไป ติดตามรายละเอียดเพิ่มเติมได้ทาง www.siamsport.co.th และ Facebook: Siam Sport, ,สอบถามข้อมูลเพิ่มเติมได้ทาง ฝ่ายประชาสัมพันธ์ :,ชุติมา ตั้งสกุลรัตน์ (ชุ) 089-900-6640/ ปัณฑริดา บุญสมบัติ (แอปเปิ้ล) 081-456-6547
สยามสปอร์ตฯ รุกหนักดิจิทัล ผนึกกำลัง บีอิน สปอร์ต ส่งตรงความมัน ไฮไลต์ลิขสิทธิ์แท้ฟุตบอล 4 ลีกดัง และ 2 สุดยอดถ้วยยุโรป
ฟุตบอลยุโรป,ดร.สรายุทธ มหวลีรัตน์,บีอิน สปอร์ต,บริษัท สยามสปอร์ต ซินดิเคท จำกัด,วรรคสร โหลทอง